
Na podlagi tretjega odstavka 21. člena Zakona o Vladi Republike Slovenije (Uradni list RS, 
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) ter v zvezi z 31. in 39. členom Zakona o nalezljivih boleznih (Uradni list RS, 
št. 33/06 – uradno prečiščeno besedilo, 49/20 – ZIUZEOP, 142/20, 175/20 – ZIUOPDVE, 
15/21 – ZDUOP in 82/21) ter Uredbo o izvajanju presejalnih programov za zgodnje odkrivanje okužb z virusom SARS-CoV-2 (Uradni list RS, št. 118/21 in 132/21) Vlada Republike Slovenije izdaja
O D L O K
o spremembi in dopolnitvi Odloka o določitvi začasnih pogojev za izvajanje dejavnosti v vzgoji in izobraževanju ter visokem šolstvu
1. člen

V Odloku o določitvi začasnih pogojev za izvajanje dejavnosti v vzgoji in izobraževanju ter visokem šolstvu (Uradni list RS, št. 132/21 in 133/21) se v 2. členu za drugim odstavkom doda nov tretji odstavek, ki se glasi:

»(3) Ob pogojih iz prejšnjega odstavka se enkrat tedensko testirajo tudi študenti.«.
Dosedanji tretji, četrti in peti odstavek postanejo četrti, peti in šesti odstavek.
2. člen

V 5. členu se besedilo »29. avgusta 2021« nadomesti z besedilom »5. septembra 2021«.

KONČNA DOLOČBA
3. člen

Ta odlok začne veljati naslednji dan po objavi v Uradnem listu Republike Slovenije.

